รัฐมนตรีว่าการกระทรวงมหาดไทย เปิดเผย ภาพการเฝ้าระวังกลุ่มเสี่ยงโควิด-19 ที่บ้านพัก เป็นไปด้วยควมเรียบร้อย
รัฐมนตรีว่าการกระทรวงมหาดไทย เปิดเผย ภาพการเฝ้าระวังกลุ่มเสี่ยงโควิด-19 ที่บ้านพัก เป็นไปด้วยควมเรียบร้อยพลเอก อนุพงษ์ เผ่าจินดา รัฐมนตรีว่าการกระทรวงมหาดไทย กล่าวถึงภาพรวมการดูแลผู้ที่เดินทางกลับมาจากต่างประเทศและเฝ้าดูอาการโรคติดเชื้อไวรัสโคโรนา 2019 หรือโควิด-19 ที่บ้านพัก ว่า โรคติดเชื้อไวรัสโคโรนา 2019 หรือโควิด-19 เป็นเรื่องใหม่ของประเทศไทย การดำเนินการมาตรการต่างๆ ถูกกำหนดจากส่วนกลางแล้วมอบให้ส่วนภูมิภาคดำเนินการ ซึ่งภาพรวมเป็นไปด้วยความเรียบร้อยแต่อาจมีบางส่วนที่ไม่เรียบร้อย จึงอยากให้ทุกส่วนร่วมกัน อย่างไรก็ตาม ขณะนี้มีการแต่งตั้งเจ้าพนักงานควบคุมโรคติดต่อ โดยมีข้าราชการตำแหน่งต่างๆ ของจังหวัดในสังกัดกระทรวงมหาดไทย ผู้บริหารและพนักงานในองค์การปกครองส่วนท้องถิ่น กำนัน ผู้ใหญ่บ้าน ซึ่งเจ้าหน้าที่เหล่านี้ได้ดำเนินการซักซ้อมวิธีการขั้นตอนต่างๆ ตามที่กระทรวงสาธารณสุขกำหนด โดยมีเจ้าหน้าที่สาธารณสุขจังหวัด สาธารณสุขอำเภอ  เจ้าหน้าที่โรงพยาบาลส่งเสริมสุขภาพประจำตำบล อาสาสมัครสาธารณสุขประจำหมู่บ้าน หรือ อสม. คอยเป็นพี่เลี้ยงดูแล หากมีผู้ที่ต้องเฝ้าดูอาการเป็นเวลา 14 วัน เจ้าหน้าที่เหล่านี้ก็จะเข้าไปดูแล  พร้อมระบุ ส่วนตัวเชื่อว่าขั้นการดำเนินงานอยู่ในขั้นที่เรียบร้อย